钦定古今图书集成/明伦汇编/官常典/第637卷 > 王君玉
## 钦定古今图书集成/明伦汇编/官常典/第637卷 > 王君玉

按《畿辅通志》：“君玉，字国宝，武清人。刺遂州，政尚宽简。
尝一仆一马，出郊，督民植桑。徐河决，修筑掘民田，君
玉不忍，割俸金五十缗，买地取土，民无害焉。秋螟至，
明年遣使赈贷。使至其境，以民无饥色，不给。君玉曰：
‘东作方兴，嗷嗷待哺，苟或不给，立见沟壑’。慷慨流涕，
使者感动，以楮币五万缗赈之，民感德焉。”